Castelneuv Belb

Castelneuv Belb (Castaunòv Berb ant ël dialèt local, Castelnuovo Belbo an italian) a l’é un comun d' 898 abitant dla provincia d'Ast.
A resta a 122 méter d'autëssa.

 Stòria  
Castelneuv Belb a l'é stàit fondà dantorn al 1000.
Ant ës perìod a l'era sota al Marchèis d'Ansisa, peui a l'é stàit conquistà dai Gonzaga.
A la fin, Castelneuv a l'é passà sota ël domini dij Savòja.

Ant ël perìod dla guèra ël pais a l'ha fàit part dla Repùblica partisan-a dl'Àut Monfrà.

 Conomìa 
La conomìa dël pais a l'é basà an sl'agricoltura. La coltivassion pi dësvlupà a l'é cola dl'uva (barbera e moscà), as coltivo ëdcò ij card e ël gran.

 Manifestassion 
Al 3 ëd fërvé, o la dumìnica dòp, a i-é la festa patronal ëd san Bias, peui, al prim d' agost, cola ëd san Ròch.
A la tersa dumìnica d'otóber as fa Polenta e cunij a la manera ëd Bagen.

 Aministrassion 
Ël sìndich a l'é Francesco Nicola Garino (dal 30/05/2006).

 Sità gemelà 
Castelneuv a l'é gemelà con:

Castelneuvbelb